Kylian Mbappé

Kylian Mbappé Lottin (sündinud 20. detsembril 1998 Pariisis) on Prantsusmaa jalgpallur, kes mängib ründajana Paris Saint-Germainis ja Prantsusmaa jalgpallikoondises. Mbappé paistis silma juba noorelt, kui mängis noorteakadeemiates AS Bondys, INF Clairefontaine'is ja Monacos, millest viimase reservmeeskonnas tegi ta ka oma debüüdi elukutseliste tasemel. Mbappést sai 2016.–2017. aasta hooajal Monaco esindusmeeskonna algkoosseisu tugitala, samal hooajal aitas ta oma koduklubi 17 aasta jooksul esimest korda Prantsuse kõrgliiga võitmiseni. Järgneval hooajal liitus ta PSG-ga, tehing sõlmiti algselt küll laenulepingu alusel, kuid hilisem 180 miljoni euro suurune üleminekusumma oli juba kokku lepitud. See üleminek tegi temast läbi aegade kõige suurema summa eest klubi vahetanud teismelise ning kokku üleminekusummalt teise jalgpalluri läbi aegade. Mbappé tegi oma koondisedebüüdi täiskasvanute tasemel Prantsusmaa koondises märtsis 2017, varem oli ta esindanud kodumaad U17 ja U19 tasemel. 2018. aasta MMil Peruu vastu löödud väravaga sai temast 19-aastaselt läbi aegade noorim prantsuse väravalööja maailmameistrivõistlustel. Pärast mängimist AS Bondy ja INF Clairefontaine akadeemias liitus Kylian Mbappé Monacoga. Ta tegi debüüdi esimeeskonnas 2. detsembril 2015 Ligue 1 mängus SM Caeni vastu, mis lõppes 1:1 viigiga. Ta sai 16 aasta ja 347 päeva vanuselt Monaco kõige noorimaks debütandiks. Esimese värava lõi ta Monaco särgis 20. veebruaril 2016 mängus Troyes' vastu, saades 17 aasta ja 62 päeva vanuselt Monaco noorimaks väravalööjaks. Hooajal 2016–2017 tuli Monaco Prantsusmaa meistriks. Mbappé lõi 15 väravat 29 liigamänguga ja oli sel hooajal Radamel Falcao järel Monaco paremuselt teine väravakütt. Lisaks valiti ta Prantsusmaa kõrgliiga hooaja sümboolsesse koosseisu. 2017. aastal suundus ta laenule Paris Saint-Germainis. 27 liigamänguga lõi ta 13 väravat ning tuli teist korda Prantsusmaa meistriks. Lisaks võideti sel hooajal Paris Saint-Germainiga Prantsusmaa karikas ja liigakarikas. 2018. aastal sõlmis ta klubiga püsiva lepingu. Hooajal 2018–19 lõi ta liigas 33 väravat, millega oli liiga suurim väravakütt. Kolmandat hooaega järjest tuli ta Prantsusmaa meistriks ning valiti hooaja sümboolsesse koosseisu ja parimaks noormängijaks, lisaks hooaja parimaks mängijaks. 2016. aastal tuli Mbappé Prantsusmaa noortekoondisega Euroopa alla 19-aastaste meistriks. Ta lõi turniiril viis väravat ja valiti turniiri sümboolsesse koosseisu. Debüüdi Prantsusmaa rahvuskoondises tegi ta 25. märtsil 2017 MM-i valikmängus Luksemburgi vastu. Ta sai sellega nooruselt Prantsusmaa teiseks debütandiks. Esimese värava rahvuskoondises lõi ta 31. augustil 2017 MM-i valikmängus Hollandi vastu. 2018. aasta maailmameistrivõistluste teises alagrupimängus lõi ta värava Peruu vastu, tuues Prantsusmaale minimaalse 1:0 võidu. Ta sai sellega noorimaks Prantsuse mängijaks, kes on suurturniiril värava löönud. Kaheksandikfinaalis lõi ta Argentina vastu kaks väravat, tuues Prantsusmaale 4:3 võidu. Neljanda värava lõi ta finaalis Horvaatia vastu. Horvaatia alistati 4:2 ja tuldi teist korda maailmameistriks. Mbappé valiti lisaks turniiri parimaks noormängijaks. 2022. aasta maailmameistrivõistlustel oli ta kaheksa väravaga suurim väravakütt. Monaco Ligue 1: 2016–17 Paris Saint-Germain Ligue 1: 2017–18, 2018–19, 2019–20, 2021–22 Coupe de France: 2017–18, 2019–20, 2020–21 Coupe de la Ligue: 2017–18, 2019–2020 Trophée des Champions: 2019, 2020 UEFA Meistrite Liiga: Teine koht 2019–20 Rémoussin, Simon (24. oktoober 2016). "Kylian Mbappé, precocious talent". AS Monaco FC. Originaali arhiivikoopia seisuga 5. veebruar 2018. Vaadatud 5. veebruar 2018. "2018 FIFA World Cup Russia: List of players: France" (PDF). FIFA. 10. juuni 2018. Lk 11. Originaali (PDF) arhiivikoopia seisuga 6. detsember 2019. Vaadatud 10. juuni 2018. "Kylian Mbappé". Paris Saint-Germain F.C. Originaali arhiivikoopia seisuga 2. mai 2018. "PSG trigger Kylian Mbappe's permanent transfer from Monaco". ESPN. 19. veebruar 2018. "Kylian Mbappe: the Monaco teen who might be Europe's most wanted youngster". FourFourTwo. 3.9.2016. Vaadatud 1.7.2018 "Mbappe karjääri esimene MM-värav kindlustas Prantsusmaale edasipääs". 21.6.2018. Vaadatud 1.7.2018 "Prantsusmaa alistas väravatesajus Argentina". sport.err.ee. 30.6.2018. Vaadatud 1.7.2018 "FOTOD | MM-finaalis nähti kuut väravat, maailmameistriks krooniti Prantsusmaa". sport.err.ee. 15.7.2018. Vaadatud 18.7.2018 "2018 FIFA World Cup Russia™ - News - Golden consolation for magical Modric - FIFA.com". www.fifa.com. 16.7.2018. Vaadatud 18.7.2018  Kylian Mbappé – pildid, videod ja helifailid Wikimedia Commonsis Profiil Prantsuse Jalgpalliliidu kodulehel